Տանն էլ լավ լուրեր չէին սպասում Դեդին։ Կինը զոհվել է գյուղի հրետակոծության ժամանակ, իսկ երեխային գտել էին մոր կրծքի տակ, մի քիչ էլ ուշ հասնեին՝ երեխան շնչահեղձ կլիներ։ Փոքրիկին տարել էին Ստեփանակերտ, ուր նրա, մոր կողմից, տատն է ապրում։ Երբ Դեդը գրկել է փոքրիկ Արենին, անմիջապես ձեռքերի մեջ զենք առնելու պահանջ է զգացել նորից ու, առանց առարկության, զինկոմիսարիատ է դիմել, հաջորդ օրը մեկնել ճակատ։